**Részletesen a programokról**

1. **Lapbook vagy tabló készítése**.

**Az előzetes feladat:** Egy héttel a témanap előtt a gyerekek választhatnak a felkínált nyolc lehetőség közül, hogy melyikben szeretnének részt venni. Miután kiválasztották, összeülhetnek megbeszélni, hogyan fognak hozzá. Könyvtárban, interneten kutakodnak az adott témáról, majd kiválogatják, hogy ezek közül mi kerül fel a produktumra. Képeket, szövegeket gyűjtenek - az iskolában ki lehet nyomtatni ezeket. A témanap feladata: a lapbook vagy tabló készítése. A gyűjtött információk mellé a lapbookba beépíthetik a nap folyamán szerzett információkat is.

A lapbook egy lapkönyv. Lapozható, kinyitható, az adott témáról gyűjtött képeket, anyagokat saját belátásuk szerint rendezhetik, alakíthatják, borítékba kérdéseket, feladatokat tehetnek a témáról, külön kis képeket rakhatnak bele, rejtvényt, egyszerű játékot készíthetnek az olvasó gyerekeknek… a lehetőségek tárháza millió, az ötletességükön sok múlik.

*A lapkönyvek készítése számos előnnyel jár:*

* *motiváció, érzelmi és affektív szempontból: a diákok  jobban motiváltak, mert részt vesznek a tanulási folyamatban, kooperatívan alkotnak*
* *tanulni tanulás és a tanulási készségek fejlesztése: olyan tanulók lesznek, akik megtanulják a saját tanulmányi módszerüket építeni, kialakítani*
* *együttműködés és befogadás: a lapkönyvek jól illeszkednek az együttműködő csoportoktatáshoz, mert a tanulók fejlesztik azokat a kritikus képességeket, amelyek szükségesek ahhoz, hogy lapbookot alkossanak együtt: a társaikkal folytatott párbeszéd, érvelés, lényegkiemelés, meggyőzés, kompromisszumkészség, ötletelés stb.*

**Elvárás**:

* A szöveg csak kézzel írott lehet.
* Minden csoporttag ír, ragaszt, rajzol, közreműködik.

**Lehetőségek a csoportmunkára:**

* Lapbook, ill. tabló készítésére- A tanulók maguk választhatják ki, hogy melyik témában dolgoznának szívesen:
* Egy fa élete
* Élőlények rovarok
* Élőlények madarak
* Élőlények emlősök
* Fából készült hangszerek
* Szólások a fáról- rejtvénykészítés, Activity…
* Fához kapcsolódó foglalkozások
* Természettudósok munkássága
1. **Az elkészült produktumok bemutatása**.

**Elvárás**: Mindenkinek legyen mondandója is!

1. **A Nagy Fafilm** megtekintése (52perc) <https://www.youtube.com/watch?v=mHctCJRtX40> 2018.10.16.
2. **Egy nagy, öreg fa vizsgálata:** Az elsős és másodikos gyerekek a játszótérre mennek, egy feladatlap segítségével méréseket végeznek, rajzolnak. A harmadik és negyedik osztályosok pedig az iskola udvarán levő, több, mint 70 éves fákat vizsgálgatják . A feladatlap a mellékletben található.
3. **Facsoda Birodalom királyának és királynőjének megválasztása:** Amíg az egyik osztály méréseket végez, addig a másik osztály az ott levő vár-mászókát felhasználva akadálypályát teljesít. Utána csere. Aki az évfolyamon a leggyorsabb volt, az lesz a birodalom elsős/másodikos királya és királynője.
4. **Forgószínpad**: 13 helyszínen egy-egy témával ismerkedhetnek a harmadikos és a negyedikes gyerekek. Előzetesen ki kell választaniuk, hogy az adott lehetőségek közül melyiken szeretnének részt venni. A megadott időkeretbe 6 program fér. A programok létszáma maximált (10 fő) tehát hamar kell dönteniük, hogy ki, mire szeretne menni. Le is kell tudni mondani bizonyos programokról, és helyette másikat választani. Egy-egy program 25-25 perc. A kunyhó építése dupla időt vesz igénybe.

Sok helyszín van, sok lehetőséggel, ezért úgy gondoltuk, hogy a Forgószínpadon a 4. évfolyam is részt tud venni.

**Programlehetőségek röviden:**

* **Noé Bárkája története**-
* **Nádkunyhó építése**
* **Bibliai növények** – fafajták a Bibliában, hozzá kapcsolódó interaktív feladatokkal
* **A fa- szimbólumok az ember életében**. PPT vetítés magyarázattal, hozzá kapcsolódó interaktív feladatokkal
* **Mozgásos játékok az udvaron**. (Akadálypálya leküzdése, ügyességi feladatok.
* **Jengabajnokság**
* **A fa motívuma a képzőművészetben-** festőművész segítségével
* **Magyarország facsodái:** hozzá kapcsolódó interaktív feladatokkal
* **Fa a népköltészetben**
* **Óriástársasjáték- falevelekkel**
* **Szólások-közmondások a fáról rejtvényesen**
* **Spatulából tárgykészítés**
* **Öreg fa vizsgálata**